cyanic-selkie/wikianc huggingface dataset:
Arve Arvesen
Arve Arvesen (født 12. september 1869, død 16. januar 1951) var en norsk fiolinist fra Hamar, i sin tid blant landets ypperste. Han var utdannet hos Gudbrand Bøhn, samt i Leipzig, Marsick i Paris og Eugene Ysaye i Brussel. I Paris ble Arvesen en nær venn av den engelske komponisten Frederick Delius. Etter oppholdet i Paris ble han konsertmester i Helsingfors (1894–96), ved Bergen Filharmoniske Orkester (1900–03). Han stiftet Oslo Kammermusikkforening i 1915 og Arvesens kammertrio 1921.
Han var mye benyttet pedagog og virket fra 1928 ved Konservatoriet i Bergen. Hans far var Olaus Arvesen.
Arvesen ble portrettert flere ganger av Edvard Munch som han møtte under sitt opphold i Leipzig.
Hossein Ghazavi
Hossein Ghazavi (født 1966) er en iransk økonom. Han er visesentralbanksjef i Irans sentralbank.
Ghazavi er Master of Science i samfunnsøkonomi fra Imam Sadeq University i 1986. I 1999 presenterte han sin doktoravhandling.
Før han begynte i sentralbanken har han hatt stillinger i økonomi- og finansministeriet. Han begynte der i 1989, og har hatt forskjellige roller, bl.a. syv år som generaldirektør. I 2005 ble han generaldirektør for det nyetablerte enheten for lån, internasjonale organisasjoner og institusjoner, og i 2006 fikk han plass i styret i Irans eksportutviklingsbank (Export Development Bank of Iran).
Mentolsigarett
Mentolsigaretter ble først fremstillet av firmaet Lloyd «Spud» Hughes i 1924 og ble siden produsert i bl.a. USA og Europa. Kjente tidligere og nåværende mentolsigaretter- og tobakksmerker er Kool, Petterøes, Prince, Mento-Lett, Barclay, Marlboro, Dunhill, Pall Mall m.fl.
Trivia
Den amerikanske musical Finian's Rainbow, med Fred Astaire i hovedrollen, omhandler dyrkningen av mentoltobakk.
Lydia Paterson
Lydia Paterson (født 17. oktober 1996) er en amerikansk skytter som konkurrerer i pistolskyting. Hun har ingen større internasjonale meritter, men tok blant annet en åttendeplass under et verdenscupstevne i 2015.
Riccione
Riccione er en italiensk kommune i provinsen Rimini. Byen er en populære badeby langs Adriaterhavet i den historiske regionen Romagna. Per 2007 var 34 868 innbyggere her.
VM i snooker 2019
VM i snooker 2019 ble arrangert i Sheffield i Storbritannia fra 20. april til 6. mai 2019.
Cecilia Nilsson
Cecilia Nilsson (født Birgitta Maria Cecilia Nilsson 15. juli 1957 i Enskede i Stockholm) er en svensk skuespillere. Hun er samboer med skuespilleren Krister Henriksson.
Nan’an (Quanzhou)
Nan'an (kinesisk: 南安; pinyin: Nán'ān) er et byfylke i provinsen Fujian i Folkerepublikken Kina. Det ligger under byprefekturet Quanzhou.
Befolkningen var på 1,477,895 innbyggere i 1999, og for selve byen Nan'an på 108,684 innbyggere.
Kulturminner
Anpingbroen ligger delvis i dette byfylket. Denne historiske broen krysser bukten mellom Anhai (i Jinjiang) og Shuitou (i Nan'an).
The Detroit News
The Detroit News er en av to store aviser i den amerikanske byen Detroit, Michigan. Avisen startet sin sirkulering i 1873 da den leide lokaler i rivalen Detroit Free Press sin bygning. News kjøpte opp Detroit Tribune 1. februar 1919, Detroit Journal 21. juli 1922 og Detroit Times 7. november 1960. Kvartalet i sentrum av Detroit der Timesbygningen en gang sto, blir fortsatt kalt Times Square. The Evening News Association, som eide The Detroit News, ble sammenslått med Gannett Company i 1985.
Nan’an
Nan'an kan være:
Christian Skredsvig
Christian Skredsvig (født 12. mars 1854 på Modum, død 19. januar 1924 i Eggedal i Sigdal) var en norsk maler og forfatter.
Østre Bosporos
Østre Bosporos (russisk: Босфор Восточный – Bosfor Vostotsjnyj) er et sund som skiller Muravjov-Amurskijhalvøya og Russkijøya i Primorskij kraj i Russland. Det knytter sammen Amurbukta og Ussuribukta.
Christian Skredsvig
Bakgrunn og virke
Han var sønn av Erich Hansen Ihleneie Glosimot og Berthe Karine Nilsdatter Garaas, men endret etternavnet sitt til Skredsvig ca. 1870. De var mange søsken og familien var fattig, så Christian fikk kun fullført omgangsskolen.
Østre Bosporos
Sundet er 9 km langt og bare 800 meter bredt på det smaleste. I 2012 ble det åpnet en bro mellom Russkijøya og Vladivostok.
Christian Skredsvig
Bakgrunn og virke
15 år gammel fikk han gratisplass på Eckersbergs tegne- og malerskole i Christiania. Han studerte senere i København, ved Akademie der Bildenden Künste München og i Paris. I 1881 vant han, som eneste norske kunstner, gullmedalje for maleriet «Une ferme a Venoix» («En bondegård i Venoix») ved Salongen i Paris.
Etter mange år i Paris flyttet han i 1886 hjem til Norge og gården Fleskum i Bærum, hvor han sammen med kunstnervenner var med på å innlede nyromantikken i norsk malerkunst under Fleskumsommeren samme år. Skredsvigs mest kjente maleri «Seljefløiten» er malt ved Dælivannet i Bærum.
31. august 1882 giftet han seg med borgerdatteren Margaret Ann "Maggie" Plahte fra Høvik, men ble skilt fra henne i 1898. De hadde fått en datter, Daisy, sammen i juni 1883, men datteren døde i januar 1885. Etter skilsmissen flyttet han til Eggedal hvor han etterhvert bygget sitt hjem Hagan. 15. juli 1898 giftet han seg med den yngre tjenestepiken Beret Knudsdatter Holt fra Eggedal og de fikk fire barn sammen. Eggedalsnaturen ga Skredsvig ro og inspirasjon. Kjente malerier fra Eggedal er «Vår i Hagan», «Idyll» og «Jupsjøen». I 1896 flyttet også Skredsvigs gode venn fra studietiden i München, kunstneren Theodor Kittelsen, til Sigdal. Skredsvig skrev også bøker. I 1908 utgav han minneboken «Dage og Nætter blandt Kunstnere», senere fulgte romanene «Møllerens Søn» (1912) og «Evens hjemkomst» (1916). Samleverket «Romaner og Fortællinger» utkom i tre bind i 1924 med romanene og ett bind fortellinger. I senere utgaver av selvbiografien er også «Det gamle skilderi» (1921) inkludert.
Vorbis
Vorbis er en fri lydkodek fra Xiph.org, den samme organisasjonen som leder utviklingen av Ogg, FLAC, Theora, med flere. Disse formatene er også patentfrie, og Xiph utgir referanseimplementasjoner av dem under en BSD-lisens. Lyd kodet i Vorbis vil, i likhet med konkurrerende formater som Musepack, MP3, AAC og WMA, ikke være identisk med originalen, men gjengivelsen kan gjøres god nok til at menneskeøret ikke hører forskjell. Vorbis er ikke et selvstendig filformat, men lagres i et konteinerformat, oftest Ogg, og denne kombinasjonen kalles Ogg Vorbis. Avhengig av konteinerformat, kan Vorbis-lyden multiplekses med andre datastrømmer, for eksempel video og undertekst. Theora-video og/eller Vorbis-lyd i Ogg-konteiner utgjør de foretrukne multimedieformatene på Wikipedia.
Landhockey under Sommer-OL 2008
Landhockey under sommer-OL 2008 . Det ble konkurrert om to olympiske titler i landhockey under Sommer-OL 2008 i Beijing, en for kvinner og en for menn. Turneringene ble avviklet i perioden 10. til 23. august.
Vorbis
Lydkvalitet
Lengden av et lydspor i Ogg Vorbis er entydig gitt eksakt lik originalen. Dette er en motsetning til MP3 og AAC, der ulike enkodere legger til ulike lengder av tilnærmet stillhet på start og slutt, som igjen håndteres ulikt av ulike dekodere.
Metadata
Såkalte Vorbis comments kan lagre metadata om alt mulig. Disse er UTF-8-strenger på formen "ATTRIBUTT=verdi", der store og små bokstaver i attributtnavnet går for det samme. Eksempler: "ArTiSt=Röyksopp", "TRACKNUMBER=01". Lengden av hver streng, samt lengden av all metadata kan maksimalt være 2³²-1 byte.
Christian Skredsvig
Bakgrunn og virke
Christian Skredsvig er hedret med Christian Skredsvigs vei på Stokka i Stavanger.
Samhandlingsreformen
Samhandlingsreformen er en reform av helse- og sosialtjenestene i Norge som ble presentert av daværende Helse- og omsorgsminister Bjarne Håkon Hanssen i Jens Stoltenbergs andre regjering gjennom Stortingsmelding ''nr. 47 (2008-2009) Samhandlingsreformen''. Rett behandling – på rett sted – til rett tid 19. juni 2009. Reformen trådte kraft 1. januar 2012.
Arbeidet med reformen resulterte i at Helse- og omsorgsdepartementet i april 2011 la ut Nasjonal helse- og omsorgsplan (2011-2015).
Innholdet i samhandlingsreformen
Stortingsmeldingen om samhandlingsreformen presenterte tre utfordringer som reformen søker å løse:
Gjennom Samhandlingsrformen gis kommunene fra 1. januar 2012 ansvaret for å sørge for sine borgeres behov for helsetjenester, uavhengig av om tjenestene skal leveres av kommunal omsorgstjeneste eller av statlige sykehus. Tanken er at dette ansvaret skal gi kommunene et motiv til å satse på forebyggende helsevern, og dermed spare kostnader ved sykehusinnleggelse. Ved å samordne ansvaret for helsetjenester, sosialomsorg og eldreomsorg i kommunene, er det et mål å få realisert synergier og en helehtlig tenkning hvor tilbudet overfor borgerne settes inn på et tidligst mulig tidspunkt – gjerne forebyggende.
I forbindelse med Samhandlingsreformen ble Statens overføringer til kommunene økt noe, og kommunene ble oppfordret til å forberede seg på reformen og det ansvaret den medfører.
Roy Miljeteig
Roy André Miljeteig (født 12. juni 1988) er en norsk fotballspiller som spiller for den norske klubben Torvastad Idrettslag.
Han debuterte for FK Haugesund den 13. mars 2016 borte mot Sarpsborg 08, en kamp de vant 1-0.
Kaj Birksted
Kaj Birksted (født 2. mars 1915 i Danmark, død 21. januar 1996 i London) var en dansk offiser, under andre verdenskrig jagerpilot i det norske luftforsvaret i England. Han er den eneste utlending som har mottatt det norske Krigskorset to ganger (Krigskorset med sverd og stjerne, senere endret til to sverd).
Oppvekst i USA
Birksted var født i Danmark, men bodde de første tolv årene av sitt liv i USA, inntil familien flyttet tilbake til hjemlandet. Han tok handelsutdannelse før han i 1936 ble tatt opp ved den danske marinens flyveskole. To år senere ble han utnevnt til flyløytnant i reserven.
Andre verdenskrig
Kort etter den tyske invasjonen av Danmark i 1940 flyktet Birksted sammen med en kollega, Charles M. Sundby, til Norge hvor han sluttet seg til de norske styrkene. Han fulgte med under evakueringen til Storbritannia, og ble opptatt som elev, senere instruktør, ved den norske flyskolen Little Norway i Canada. I 1941 ble han overført til England, hvor han ble jagerflyver først ved 43 Squadron, deretter ved den norske 331 (N) Squadron. Her ble han flyveress, med 10 bekreftede og 10 ubekreftede nedskytninger av fiendtlige fly.
Etter en kort tid som instruktør ved Fighter Leaders School i 1943, vendte han tilbake til 331 som Wing Commander og norsk oberstløytnant. I 1944 var han vekselvis i aktiv tjeneste og i stabsjobber, blant annet som planlegger ved RAFs 11. Group’s Combined Control Center.
Utmerkelser
Birksted mottok flere ordener, dekorasjoner og medaljer for sitt virke under andre verdenskrig. Han er den eneste utenlandske borger som har mottatt det norske Krigskorset to ganger. Han ble tildelt den norske Krigsmedaljen «for å ha ydet Norges Forsvar store tjenester ved aktiv deltagelse i luftoperasjoner mot fienden gjennom lengre tid». Videre mottok han Haakon VIIs 70-årsmedalje og Deltagermedaljen med rosett. Birksted ble i 1946 utnevnt til kommandør med stjerne av St. Olavs Orden.
Birksted ble ridder av Dannebrogordenen i 1949 og mottok Dannebrogordenens hederstegn i 1951. Han ble også tildelt Kong Christian Xs erindringsmedalje for deltakelse i krigen 1940–45.
Fra Storbritannia mottok han utmerkelsene Distinguished Service Order og Distinguished Flying Cross og ble utnevnt til offiser av Order of the British Empire.
Etter krigen
Etter frigjøringen i 1945 ble Birksted oberstløytnant i det danske forsvaret og leder for Kontoret for luftmilitære saker, senere formann for Det luftmilitære utvalg og luftmilitær rådgiver for forsvarsministeren. I 1950 ble han utnevnt til oberst og sjef for flyverstaben, fra 1960 tilknyttet NATO.
Ettermæle
I 2009 ble en byste av Birksted, utført av den færøyske billedhuggeren Hans Pauli Olsen, satt opp i Flyvevåbenmuseet ved Danmarks Flymuseum. Året etter, 5. mai 2010, ble et minnesmerke, en byste utført av billedhuggeren Gudrun Steen-Andersen montert på en sokkel av norsk granitt, satt opp i Churchillparken ved Frihedsmuseet i København.
Nauru Regional Processing Centre
Forholdene på leiren har blitt beskrevet som «forferdelige», «traumatiserende» og «inhumane»; ifølge Redd Barna går så mange som 85 % av asylbarna ikke på skole på grunn av mobbing og trakassering, og seksuelle misbruk skal være utbredt.
Tak (andre betydninger)
Tak eller 'TAK kan referere til:
Konstantin Hierl
I 1919 var Hierl major for Reichswehrs politiske departement i München. Han beordret den daværende eks-soldaten Hitler til å delta og rapportere fra et møte i Deutsche Arbeiterpartei (som senere ble det nasjonalsosialistiske partiet NSDAP).
Etter andre verdenskrig ble han stilt for retten og funnet skyldig i alvorlige forbrytelser. Han ble dømt til fem år i arbeidsleir.
Skyting under Sommer-OL 1936
Skyting under Sommer-OL 1936. Til sommer-OL i 1936 i Berlin kom 50 m pistol med på programmet igjen, men det var fremdeles bare tre øvelser totalt. Tyskland klarte bare å vinne en gullmedalje; de andre gikk til skandinaviske skyttere etter sterke prestasjoner. Torsten Ullman vant 50 m pistol med en margin på 15 poeng, og Willy Røgeberg skjøt fullt hus på 30 skudd liggende, 50 meter.
Tahmasb Mazaheri
Tahmasb Mazaheri (født 1953) er en iransk økonom. Han er sentralbanksjef i Irans sentralbank. Han har vært sentralbanksjef siden september 2007.
Han er Master of Science innen byggeteknikk, og har i tillegg en doktorgrad fra Universitetet i Teheran.
I tillegg til å være sentralbanksjef er Mazaheri adm.dir. i Islamic Development Bank, senior viseminister i økonomi- og finansministeriet i Iran, og adm.dir. i Export Development Bank of Iran (EDBI). Han sitter også i styret i bl.a. Irans eksportgarantifond og Irans børs.
McDonald’s-massakren i San Ysidro
McDonald’s-massakren i San Ysidro var et massemord som ble begått på en McDonald’s-restaurant 18. juli 1984 i San Ysidro i USA.
Massakren var den dødligste masseskytingen utført av en enslig gjerningsperson i USAs historie, inntil den ble overgått syv år senere av Luby’s-massakren.
Restaurant-bygningen ble revet i september 1984.
Du og jeg (album)
Du og jeg er et samlealbum med Hilde Heltberg, utgitt i 1984.
Tetrakord
Begrepet kommer fra det antikke hellas, betyr bokstavelig talt fire strenger, og har sin historie.
Tetrakordet i moderne bruk
Selv om et tetrakord i moderne begrepsbruk kan være en vilkårlig samling av fire toner, så er det, i likhet med treklanger, vanlig å snakke om noen grunnleggende tetrakorder.
Holisten
Holisten er Holistisk Forbunds medlemsblad, og kommer ut to ganger i året. https://www.holistisk-forbund.no/staasted/holisten
Redaktører for Holisten er Marianne Bøen.
Holisten tar for seg artikler som omhandler et holistisk livssyn.
Blant redaksjonsmedlemmene er Patrik Swanstrøm, Victoria Scheel Haarstad og Stephan Koll.
Longhai
Longhai (kinesisk: 龙海; pinyin: Lónghǎi) er et byfylke i provinsen Fujian i Folkerepublikken Kina. Det ligger under byprefekturet Zhangzhou.
Bettina Heltberg
Heltberg er utdannet ved Privatteatrenes Elevskole i 1963, samt ved Aarhus Universitet som cand.scient.pol. i 1972. Hun har vært kulturmedarbeider, herunder teateranmelder og lederskribent ved Politiken 1968–72 samt fra 1974. Dessuten har hun bl.a. vært medlem av Medieudvalget 1994–96.
Heltberg var i en årrekke gift med den sosialdemokratiske politikeren Svend Auken, som hun fikk fire barn med.
Longhai
Befolkningen var på 773,712 innbyggere i 1999.
Tagil
Tagil (russisk: Тагил) er ei elv i Sverdlovsk oblast i Russland. Den er 414 km lang, med et nedslagsfelt på 10 100 km². Middelvannføringen er på 40 m³/s. Elva har sitt utspring på østhellingen av Uralfjellene, øst for Verkhnij Tagil. Tagil renner derfra nordover mot Nizjnij Tagil, deretter i en nordøstlig retning til den munner ut i Tura.
Tom Liebscher
Tom Liebscher (født 3. august 1993) er en tysk padler som konkurrerer i kajakk.
Afrikagrønndue
Afrikagrønndue er en art i gruppen duefugler.
Tom Liebscher
Han representerte Tyskland under Sommer-OL 2016 i Rio de Janeiro, der han tok gull i K-4 1000 meter.
Afrikagrønndue
Utbredelse
Verdens naturvernunion lister pr. februar 2018 naturlig utbredelse av arten i: Angola, Benin, Botswana, Burkina Faso, Burundi, Elfenbenskysten, Ekvatorial-Guinea, Etiopia, Gabon, Gambia, Ghana, Guinea, Guinea-Bissau, Kamerun, Kenya, Den demokratiske republikken Kongo, Republikken Kongo, Liberia, Malawi, Mali, Mosambik, Namibia, Niger, Nigeria, Rwanda, São Tomé og Príncipe, Senegal, Den sentralafrikanske republikk, Sierra Leone, Sør-Sudan, Sudan, Tanzania, Togo, Tsjad, Uganda, Zambia og Zimbabwe.
Tom Liebscher
Under Sommer-OL 2020 i Tokyo som ble arrangert i 2021, tok han gull i K-4 1000 meter.
Eikaasgalleriet
Eikaasgalleriet ble etablert i 1994 og konsolidert med Sogn og Fjordane Kunstmuseum i 2004. Kunstmuseet ble igjen konsolidert med fire andre museum i fylket, Kystmuseet, Sunnfjord Museum, Nordfjord Folkemuseum og De Heibergske Samlinger – Sogn Folkemuseum, til museumsenheten Musea i Sogn og Fjordane i 2009.
Zerei Kbrom Mezngi
Bakgrunn
Mezngi kom til Norge som flyktning i 2012, da han rømte fra Eritrea etter sju år i militærtjeneste der. Han kom først til et asylmottak utenfor Bodø, men ble flyttet til Vadsø asylmottak i 2013. Han løp da for Vadsø Turnforening. Tidlig i 2017 flyttet han til Stavanger, og representerte i starten der IL Skjalg, men byttet til Stavanger Friidrettsklubb i løpet av 2019.
Han ble norsk statsborger i mars 2020.
Idrettskarrière
Mezngi kom på 15.-plass under Oslo halvmaraton 2015, og han fikk bronse på 10,000 meter under NM i friidrett 2016. Han kom på andreplass på 3000 meter under Tjalvelekene, og han kom på andreplass under Oslo halvmaraton 2016. Han deltok også på Hytteplanmila i 2016, der han kom på sjetteplass.
I 2017 vant han NM-gull på 10,000 meter, og han fikk bronse på 5000 meter. Han konkurrerte lite i 2018 og 2019, men satte flere personlige rekorder i 2020, med bl.a. 7:56.67 på 3000 meter, 13:37,59 på 5000 meter under Boysen Memorial og 28:23,86 på 10,000 meter. Under NM i friidrett 2020 vant han 10,000 meter med ny personlig rekord på 28:04,29. I tillegg fikk han sølv på 5000 meter, bak Narve Gilje Nordås.
I 2022 tok han sølv i EM i München på 10,000 meter da han løp på 27.46,94, som er hans beste prestasjon i karrieren. Han ble bare slått av Yemaneberhan Crippa fra Italia.
Martine Ek Hagen
Ek Hagen slet med sykdom i 2015/16-sesongen, og ble vraket fra elitelandslaget den påfølgende sesongen. Etter et avbrekk på Farmen kjendis sommeren 2017, satset hun fram mot OL i Pyeongchang, men ble ikke tatt ut i den norske troppen.
Johan Laursen
Laursen la opp i 2005 for å satse på en karriere som pilot.
Martine Ek Hagen
Bakgrunn
Ek Hagen er oppvokst i Våglia i Ytre Enebakk. Hun er tremenning og barndomsvenninne av Heidi Weng, som vokste opp bare noen hundre meter fra familien Ek Hagen.
Hun er siden august 2021 gift med Aleksander Ek.
Verdenscupen i langrenn
*) Ek Hagen kom opprinnelig på andreplass i dette rennet, bak Julia Tsjekaleva, men fikk tildelt seieren etter at Tsjekaleva ble dømt for doping i 2017 (OL-resultater) og 2020 (verdenscupen). Ek Hagen fikk også etterbetalt premiepengene for denne seieren, i 2021.
Afrikagapenebb
Afrikagapenebb (Anastomus lamelligerus) er en fugl i storkefamilien. Den er en rovfugl og lever av fisk og krypdyr.
Inndeling
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Alfonso II av Portugal
Alfonso II av Portugal (født 23. april 1185 i Coimbra i Portugal, død 25. mars 1223 samme sted), tilnavnet var o Gordo, «den feite», var konge av Portugal fra 26. mars 1211 til sin død.
Bakgrunn
Alfons II var annen (og eneste overlevende) sønn av kong Sancho I og Dulce av Barcelona. Etter farens død besteg han i 1211 den portugisiske tronen.
Konge
Med hjelp av korsfarere som var hentet til landet, gjenopptok han reconquistaen og erobret Setúbal og Alcácer do Sal, men videreførte så ikke denne politikken.
De første år av hans regjering ble en del preget av interne konflikter mellom Afonso og hans brødre og søster. Kongen klarte å opprettholde ro og sikkerhet innenfor de portugisiske grenser, men bare ved å få lyst sine slektninger fredløse og tvinge dem ut i landflyktighet.
Ettersom militære anliggender ikke var hans prioritet brukte kong Afonso mye energi på å etablere en statsadministrasjon og til å sentralisere makten om deg selv. I hans regjeringstid sammenkaltes Cortes, riksmøtet, for første gang i 1211, der rikets grunnlover ble nedfelt - dette var landets første skriftlige lover. Det dreide seg for det meste om privat eiendom, sivilrett og myntrett. Afonso sendte også ambassadører til europeiske kongedømmer også utenfor Den iberiske halvøy og innledet vennskapelige kommersielle forbindelser med de fleste av dem.
Han forsøkte også å svekke kirkens makt, men det førte ham inn i konflikt med paven. For å få Portugals selvstendighet anerkjent av paven hadde hans bestefar kong Afonso I gitt kirken svært mange privilegier. Dermed fremstod kirken som meget sterk og uavhengig av kongemakten. Nå som Portugals status som eget land var fast etablert, var ikke kongen lenger så opptatt av å tekkes kirken og holde de gamle løfter. Nå ville Afonso II svekke geistlighetens makt og kunne sikre seg en del av kirkens store inntekter til kongemaktens disposisjon. Han ble gjentatte ganger ilagt kirkestraffer for dette, og på sin side forviste han erkebiskopen av Braga fra landet.
Hens tiltak utløste en alvorlig diplomatisk konflikt med paven. Etter at han var blitt ekskommunisert av pave Honorius III for de friheter han tok seg, lovet Afonso II å forsone seg med kirken, men foretok ingen seriøse skritt i den retning innen han døde i 1223.
Hans sønn, Sancho II av Portugal, overtok kronen da han døde, og regjerte fram til han ble avsatt i 1247, hvoretter Alfonso IIs andre sønn Alfonso III av Portugal overtok.
Han var gift med Urraca av Castilla og ble også far til dronning Eleonore i Danmark.
Detroit Free Press
Avisen er eid av Gannett, og har åtte ganger vunnet Pulitzerprisen. Den er sett på som mer liberal enn The Detroit News.
Cocktailbær
Cocktailbær eller marachinobær er hermetiserte kirsebær. Navnet marachinobær kommer fra «Marasco-kirsebær», en art kirsebær kjent fra Dalmatia i dagens Kroatia. Maraschinobær brukes blant annet i cocktaildrikker og til kakepynt.
Bobby Sands
Robert Gerard Sands (mest kjent som Bobby Sands, irsk Roibeard Gearóid Ó Seachnasaigh; født 9. mars 1954, død 5. mai 1981) var et nordirsk medlem av Den provisoriske IRA (PIRA). Han var den første som døde under sultestreiken i Maze fengsel. Under sultestreiken ble han valgt inn i Det britiske parlamentet.
Tidlig liv
Sands ble født i Abbots Cross i Newtownabbey, og bodde der inntil 1960. Det året flyttet familien på grunn av trusler fra lojalister; hvordan de hadde fått vite at familien var katolikker er uklart, ettersom Sandsnavnet kom fra hans protestantiske bestefar. Etter skolegang begynte han som lærling på en fabrikk som bygde busser, og han arbeidet der inntil væpnede lojalister tvang ham til å forlate arbeidsplassen. I juni 1972, da han var atten år gammel, flyttet han sammen med familien til boligområdet Twinbrook i Belfast.
Hans søster Bernadette Sands McKevitt er en fremtredende republikaner, som har brutt med PIRA og Sinn Féin. Hun er gift med Michael McKevitt, som pr. 2006 var fengslet i Irland etter å ha blitt dømt for å lede terrorvirksomhet som leder for Real IRA.
PIRA-virksomhet
I 1972, det året konflikten i Nord-Irland krevde flest menneskeliv, sluttet han seg til PIRA. Han ble arrestert samme år etter at fire skytevåpen ble funnet i huset han bodde i, og dømt for innehav av ulovlige våpen.
Etter å ha blitt løslatt i 1976 dro han hjem til familien i Belfast. Han fikk inn i aktiv tjeneste i PIRA igjen, og det har blitt hevdet at han i oktober 1976 var involvert i bombingen av Balmoral Furniture Company i Dunmurry. Han ble ikke dømt for dette, ettersom dommeren kom til at det ikke var bevis for at han hadde vært med. Etter dette angrepet var Sands og minst fem andre PIRA-medlemmer angivelig innblandet i en skuddveksling med politiet; heller ikke dette ble han dømt for på grunn av mangel på bevis. To sårede PIRA-medlemmer, Seamus Martin og Gabriel Corbett, ble etterlatt, og Sands forsøkte å rømme i en bil sammen med Joe McDonnell, Seamus Finucane og Sean Lavery. De ble tatt, og en revolver som hadde blitt brukt under aksjonen ble funnet i bilen Sands satt i.
I fengsel
Sands ble sendt til Maze fengsel, blant republikanere kjent som Long Kesh. Mens han satt der begynte han å skrive, både journalistikk og poesi som ble publisert i An Phoblacht. Mot slutten av 1980 ble han kommandant for PIRA-fangene i Maze.
Protestene
Paramilitære fanger hadde inntil 1976 hatt en spesiell status som politiske fanger, Special Category Status. Da denne statusen ble fjernet begynte en serie protester. Den første var pleddprotesten i 1976, da fangene nektet å bære fengselsuniform og i stedet gikk nakne eller med klær laget av pleddene de hadde på cellene sine. Etter flere fysiske angrep på fanger ble aksjonen opptrappet, og den skitne protesten begynte. Deltagerne i denne protesten smurte inn celleveggene med sine egne ekskrementer.
Høsten 1980 begynte en sultestreik, som endte uten dødsofre da den britiske regjeringen så ut til å gå med på fangenes krav. Etter at aksjonen var avblåst viste det seg at dette ikke var tilfelle.
1. mars 1981 sluttet Sands igjen å ta til seg næring. Som leder for PIRA-fangene bestemte han at andre deltagere skulle slutte seg til med et visst mellomrom, slik at aksjonen kunne vare så lenge som mulig. Dette er et tydelig tegn på at Sands allerede ved starten var forberedt på at deltagere kunne komme til å dø.
Kort tid etter at sultestreiken begynte døde Frank Maguire, uavhengig republikansk parlamentsmedlem for Fermanagh & South Tyrone, plutsetlig av et hjerteinfarkt. Dette utløste behov for suppleringsvalg. Valgkretsen hadde en knapp katolsk majoritet, og for å hindre at nasjonalistenes stemmer ble fordelt mellom flere partier trakk flere seg, blant annet Social Democratic and Labour Party. Sands ble nominert på listen Anti H-Block/Armagh Political Prisoner. Etter en sterkt polarisert valgkamp vant han med knapp margin 9. april 1981, med 30 493 stemmer mot 29 046 for Ulster Unionist Partys kandidat Harry West. I tillegg til de andre spesielle omstendighetene ble Sands også det yngste parlamentsmedlemmet i sesjonen.
Etter hans valgseier begynte regjeringen arbeidet med Representation of the People Act 1983, som hindret fanger under soning av dommer på mer enn ett år i Storbritannia eller Irland, eller som hadde rømt fra slik soning, å stille til valg.
Sands' død
Tre uker etter å ha blitt valgt, den 5. mai, døde Sands etter 66 døgns sultestreik, som den første av deltagerne i aksjonen. Han var da 27 år gammel. Annonseringen av hans død utløste opptøyer som varte flere dager i nasjonalistiske områder i Nord-Irland. Mer enn 100 000 mennesker møtte frem under hans gravferd den 7. mai.
Han etterlot seg sin kone Geraldine Noade og en ung sønn, Gerard.
Konsekvenser
Ni andre medlemmer av PIRA og INLA døde i løpet av sultestreiken. Blant republikanere regnes de som martyrer. Mange som var motstandere av PIRA fikk stor sympati for fangene, og tilsvarende antipati for den britiske regjeringen. Fra lojalistisk side ble Sands sett som en brikke i et spill for å tvinge frem ettergivelser fra regjeringen.
Mediadekningen av dødsfallet utløste en umiddelbar oppblussing av konflikten. PIRA fikk flere medlemmer, og kunne lettere samle inn penger, og ble derfor mer aktiv.
Sands sete i Westminster ble vunnet av hans valgkampleder, Owen Carron, med større majoritet enn det Sands hadde hatt.
Dødsfallet utløste også protester i mange andre land. Det har blitt reist en rekke minnesmerker over Sands, og det har blitt skrevet flere sanger om ham. Filmen Some Mother's Son fra 1996 er basert på hans historie. I filmen spilles Sands av John Lynch. Filmen Hunger fra 2008 skildrer Sands' fengselsopphold og sultestreik.
Irma Schmiedegg
Irma Gräfin von Schmidegg (født 9. januar 1901 i Triest, død 12. juni 1991 i Innsbruck) var en østerriksk alpinist. Hun vant flere internasjonale renn i 1920-årene og begynnelsen av 1930-årene, og i 1931 tok hun bronsemedaljen i utfor under verdensmesterskapet i Mürren etter de britiske alpinistene Esmé Mackinnon og Nell Carroll.
Vinteren 1932 vant hun både utfor, slalåm og kombinasjonen under det østerrikske mesterskapet i Zell am See. Under FIS-løpene i Cortina d’Ampezzo, det andre verdensmesterskapet, tok hun ingen medaljer. Hun ble nummer 10 i utfor, nummer 8 i slalåm og dermed nummer 7 i kombinasjonen. Hun la opp etter 1933-sesongen, 32 år gammel.
Anatolie Guidea
Anatolie Guidea (født 21. januar 1977) er en bulgarsk bryter som konkurrerer i fri stil i 60-kilosklassen. Han representerte landet sitt under Sommer-OL 2012 i London, der han ble utslått i første runde.
Regjeringen Hall I
Endringer: 10. juli 1858, 26. juli 1858, 6. mai 1859
Serpenticobitis
De har en kort, sylindrisk kropp med vertikale bånd. Under øyet er det en stor, todelt pigg. Det er to par skjeggtråder på snuten og ett par på underkjeven. Finnene har mørke flekker. Lengden er mellom 3,9–5,4 cm.
Alle de tre kjente artene er utbredt i nedslagsfeltet til Mekong i Sørøst-Asia.
Hans Krebs
Hans Krebs (født 4. mars 1898 i Helmstedt, død 1. mai 1945 i Berlin) var en tysk infanteri-general. Han var Det tredje rikes siste generalstabssjef (Oberkommando des Heeres), en stilling han fikk etter at Heinz Guderian ble avsatt 28. mars 1945. Han kjempet også i første verdenskrig.
Bakgrunn
Krebs var sønn av en overlærer i Helmstedt og bodde her til han var 15 år. Han flyttet deretter til Goslar for videre skolegang og studier, men meldte seg som frivillig da første verdenskrig brøt ut. Han tjenestegjorde på vestfronten hvor han blant annet deltok i slaget om Verdun. Han ble i 1915 utnevnt til løytnant.
Mellomkrigstiden
Krebs gikk inn i Reichswehr i 1919 og ble i 1925 utnevnt til oberleutnant. Han tjenestegjorde ved et infanteriregiment i Braunschweig. Han stiftet familie på denne tiden og satset på en militær karriere, blant annet ved å ta utdannelse til generalstabsarbeid.
I 1930 ble han utnevnt til hauptmann og overført til tjeneste Reichswehrministerium, Weimar-republikkens forsvarsdepartement. I 1934/35 var han en stund assistent for den tyske militærattachéen i Moskva, og en del andre mindre beordringer, før han og familien flyttet tilbake til Berlin i 1937.
Andre verdenskrig
I 1939 ble han utnevnt til oberstløytnant og midlertidig plassert i den såkalte Führerreserve, som var en pool av høyere offiserer i 1939 som sto til disposisjon for fremtidige oppdrag, i påvente av den kommende krigen. Krebs ble etter kort tid beordret til tjeneste som sjef for generalstaben i 7. armékorps.
I 1941 ble han utnevnt til oberst og før operasjon Barbarossa var han militærattache i Moskva. Dette oppholdet medførte at han var en av få tyske offiserer som hadde hatt nær kontakt med og blitt vennskapelig slått på skulderen av Josef Stalin, noe som blant annet skyldtes at Krebs snakket russisk.
Han ble i 1943 utnevnt til generalløytnant og sjef for generalstaben i armégruppe sentrum under kampene på Østfronten. Det var i tjeneste her han ble tildelt Jernkorsets ridderkors med ekeløv.
Ved krigens avslutning ble han såret i et voldsomt bombeangrep på Zossen hvor Oberkommando des Heeres hadde sitt hovedkvarter, og hvor han var Heinz Guderians nestkommanderende i generalstaben. Og da Guderian fikk sparken av Hitler 28. mars 1945, ble Krebs sjef for generalstaben.
29. april 1945 undertegnet han som vitne Hitlers politiske testament sammen med Joseph Goebbels, Wilhelm Burgdorf og Martin Bormann. Klokken 04.00 1. mai, bare noen timer etter Hitlers selvmord, sendte Goebbels, som da hadde overtatt som Reichskanzler etter Hitler, den russiskkyndige Krebs og oberst Theodor von Dufving til den sovjetiske generalen Vasilij Tsjujkov som hadde kommandoen over de sovjetiske styrkene i det sentrale Berlin. De overleverte et brev fra Goebbels med hans vilkår for en tysk overgivelse. Goebbels' vilkår ble imidlertid blankt avvist, da intet annet enn betingelsesløs kapitulasjon ville bli akseptert. Krebs var derfor svært nedbrutt da de vendte tilbake til Førerbunkeren.
Krebs begikk selvmord i Førerbunkeren sammen med general Wilhelm Burgdorf ca. kl 21.30 samme kveld. Russiske patologer som undersøkte likene 8. mai, mente at de hadde begått selvmord med kaliumcyanid, og ikke ved skyting som har vært en vanlig oppfatning i ettertiden.
Personen Krebs
Krebs ble av en annen stabsoffiser omtalt som «Denne kortvokste, bebrillede og lett hjulbente mannen gikk rundt med et evinnelig smil og et litt faunaktig preg». Han skal ha hatt en skarp tunge og hadde alltid den riktige kommentaren, vitsen eller anekdoten. Som en typisk stabsoffiser, ble han mislikt av offiserer i felten som opplevde ham som opportunistisk
Lachlan Tame
Lachlan Tame (født 14. november 1988) er en australsk padler som konkurrerer i kajakk.
Han representerte Australia i Sommer-OL 2016 i Rio de Janeiro, der han tok bronse i K-2.
Aubrey Falls vannkraftverk
Aubrey Falls vannkraftverk er en demning og et vannkraftverk i elva Mississagi River, 110 km nordøst for byen Sault Ste. Marie og ca 90 km ovenfor elvas utløp i Øvresjøen i provinsen Ontario, Canada. Det har en installert total vannkrafteffekt på 162 MW. Kraftverket stod ferdig i 1969, og utnytter et fall (hydraulic head) på 55 meter.
Operatør og eier er energiselskapet Brookfield Power.
Guillermo Torres
Guillermo Torres (født 19. august 1986) er en meksikansk bryter som konkurrerer i fri stil i 60-kilosklassen. Han representerte landet sitt under Sommer-OL 2012 i London, der han ble utslått i første runde.
You Are Not My Mother
Handling
Bilen hennes blir senere funnet forlatt, uten noen tegn til Angela. Familien melder henne savnet til politiet, men politiet klarer ikke finne henne igjen. Angela kommer imidlertid tilbake noen få dager senere, merkelig forandret. Depresjonen hennes har forsvunnet helt. Hun er nå glad og fornøyd, og lager middag for hele familien. Rita virker mistenksom overfor alle disse endringene i Angela, og ødelegger med vilje en suppe som Angela hadde tilberedt. Så familien må i stedet spise en pose potetgull som Aaron hadde tatt med seg. Men Angela ser ut til å ha lite matlyst, og sitter heller skeptisk og mutt på moren sin. Char er vitne til flere tilfeller av stadig mer bisarr oppførsel i den "nye" Angela, og blir redd. Onkelen hennes Aaron blir forgiftet av Angela, noe som fører til at han blir innlagt på sykehus. I mellomtiden knytter Char et vennskap med en av hennes tidligere plageånder, Suzanne.
Char betror Suzanne om hvordan Angela har forvandlet seg, og Suzanne forteller hvordan hennes egen mor døde da hun var veldig liten. En kveld forteller Rita henne mer om fortiden hennes; da Char var en baby, skjønte Rita at hun hadde blitt byttet ut med en underjordisk bytting. Den eneste måten å få tilbake den virkelige Char var å plassere henne i nærheten av ild og flammer, derav det brennende ritualet i skogen i begynnelsen av filmen. Dette fungerte, men Char pådro seg en liten brannskade på kinnet på grunn av dette. Familien hennes fortalte henne at dette resulterende arret var et vanlig fødselsmerke. Rita påstår at denne "nye" Angela også er en slik bytting, og dermed må ild-ritualet gjentas for å få den virkelige Angela tilbake. Selv om Char ser ut til å være enig, blir hun forferdet når hun ser Angela bundet og kneblet til en seng. Til tross for bestemorens protester, frigjør Char moren henne. Men hun innser snart at Rita snakket sant, og at dette ikke er den virkelige Angela. Denne byttingen dreper snart Rita.
Shaowu
Shaowu (kinesisk: 邵武; pinyin: Shàowǔ) er et byfylke i provinsen Fujian i Folkerepublikken Kina. Det ligger under byprefekturet Nanping.
Befolkningen var på 300,170 innbyggere i 1999.
Her tales min språket shaojiang.
Administrative enheter
Subdistrikter: Storkommuner: Kommuner:
Samferdsel
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Etiologi
I medisin er etiologi studiet av årsakene til ulike sykdommer.
Innenfor folkloristikk og mytologi er etiologiske eventyr mytisk-legendariske forklaringer på hvordan ting har oppstått, eller hvorfor ting er som de er (eksempel: hvorfor bjørnen er stubb-rumpet).
Etymologisk er begrepet er avledet fra greske αἰτιολογία, aitiologia, «gi en årsak for» (αἰτία, aitia, «årsak»; og -λογία, -logia).
Monumentalakse
En monumentalakse er en byplanmessig akse, som forbinder elementer i en by på en slik måte at de utgjør en helhet.
Noen monumentalakser går gjennom de elementene som bindes sammen, mens andre er symmetriakser, som elementene speiles i.
I Norge var monumentalakser særlig populære i byplanlegging på slutten av 1800-tallet fram til andre verdenskrig. Sverre Pedersen er en norsk arkitekt som særlig er kjent for sine prosjekter der monumentalakser var hovedelementet.
Kinorhyncher
Kinorhyncher er en gruppe små virvelløse, sjølevende dyr.
De består alltid av tretten segmenter. Forenden kan trekkes inn i kroppen. De holder til på havbunnen og jakter på encellede organismer.
De omfatter omkring 130 arter i hele verden. 15-16 arter er kjent fra norske farvann.
Pycnophyes groenlandicus er en art som er funnet ved øya Disko utenfor Grønland og i Ikkafjorden.
Magahi
Magahi (devanagari: मगही) eller magadhi (devanagari: बुंदेली) er et språk som tales i India. Det er utgått fra magadhi prakrit som var språket i det gamle kongedømmet Magadha, og som er antatt å være det talte språket til Gautama Buddha. Magahi er et indoarisk språk som er sterkt beslektet med bhojpuri og maithili. Disse språkene utgjør, sammen med flere andre relaterte språk, den såkalte biharigruppen av indoariske språk. Magahi har omkring 18 millioner talende.
Helmstedt
Helmstedt [] er en by helt i den østlige delen av den tyske delstaten Niedersachsen. Byen er administrasjonssted for Landkreis Helmstedt og har rundt 26,000 innbyggere (2004). Byen ble tidligere kalt Helmstädt.
Helmstedt ble utviklet på grunn av det nærliggende Benedictinerklosteret St. Ludgeri som ble stiftet rundt 800 av St. Ludgeri som en misjonsstasjon. Helmstedt er første gang nevnt i 952 og da kalt Helmonstede i et dokument fra keiser Otto I av Det tysk-romerske rike.
Stedet fikk bystatus i 1247 og var underlagt Kloster Werden i Essen fram til 1490 da den ble kjøpt hertugdømmet Braunschweig-Lüneburg. I 1576 ble Universitetet i Helmstedt etablert, og dette var et sentralt tysk universitet fram til det ble stengt av Jérôme Bonaparte som da var innsatt som konge over Westfalen.
Fra slutten av 1940-årene til 1990 var byen en viktig grenseby mellom Vest-Tyskland og Øst-Tyskland. Både hovedtoglinjen og autobahnen mellom Vest-Tyskland og Berlin gjennom DDR begynte i Helmstedt (Checkpoint Alpha). Militær trafikk fra NATO-land til Vest-Berlin hadde kun tillatelse til å bruke denne ruten.
Kirovo-Tsjepetsk
Kirovo-Tsjepetsk (russisk: Ки́рово-Чепе́цк) er en by i Kirov oblast i Russland. Den ligger ved samløpet av elvene Tsjeptsa og Vjatka, rundt 20 km øst for Kirov.
Stedet ble grunnlagt midt på 1400-tallet som landsbyen Ust-Tsjeptsa (russisk: Усть-Чепца). Den fikk innvilget offisiell bystatus i 1955.
Ftrace
ftrace, en forkortelse for Function Tracer, er et rammeverk for sporing i Linuxkjernen. Selv om navnet kommer fra dets evne til å lagre informasjon om funksjonskall i Linuxkjernen, dekker rammeverket mange flere av Linuxkjernens interne operasjoner.
Kirovo-Tsjepetsk
Demografi
Befolkningsutvikling: ! År || Folketall || Kilde
Ftrace
ftrace kan rettes mot forskjellige statiske sporingspunkter, slik som skeduleringer, avbrudd, minne-mappet I/O, mikroprosessorens strømforbruk, og operasjoner relatert til filsystemer og virtualisering. Dynamisk sporing av kjernens funksjonskall er også tilgjengelig, og kan valgfritt begrenses til en delmengde av funksjoner ved å bruke globs, og med muligheten til å generere kallgraf- og kallstakk-rapporter. Ftrace kan også brukes til å måle ulike former for latens i Linuxkjernen, slik som hvor lenge avbrudd eller forkjøpsrett er deaktivert.
Programvaren ble lansert den 9. oktober 2008.
Den onde greven
Den onde greven (A Series of Unfortunate Events) er en bokserie skrevet av den amerikanske forfatteren Daniel Handler under pseudonymet Lemony Snicket. Den handler om søsknene Sunny, Klaus og Violet Baudelaire som mistet foreldrene da huset deres brant ned. På grunn av en stor arv blir de forfulgt av grev Olaf, en grisk og grådig skuespiller som prøver å få tak i formuen deres.
Filmen En serie uheldige hendelser fra 2004 er basert på de tre første bøkene, regissert av Brad Silberling og har Jim Carrey i hovedrollen. Den fikk gode kritikker, men gjorde det ikke godt nok på kino til å fortsette den planlagte filmserien. I 2017 begynte en TV-serie basert på bøkene, produsert for Netflix med Daniel Handler som hovedforfatter, og Barry Sonnenfeld som produserende regissør.
Bokserien ble utgitt i Norge ved Cappelens forlag, oversatt av Aleksander Melli (bok 1-2), Karoline Melli Thomassen (bok 3-5) og Tor Edvin Dahl (bok 6-13). Bortsett fra den siste boka har alle bøkene 13 kapitler. Serien består av følgende bøker:
Vagn Loft
I 1936 var han medlem det danske laget som ble slått ut av gruppespillet OL. Han spilte en kamp i plasseringsrunden.
Tolv år seinere deltok han på det danske laget som ble slått ut av i innledende runde av OL 1948. Han spilte to kamper som forward.
Han var flaggbærer for Danmark ved Vinter-OL 1948.
Amt für Statistik Berlin Brandenburg
Amt für Statistik Berlin Brandenburg ble stiftet 1. januar 2007 og fører offentlig statistikk for de tyske delstatene Berlin og Brandenburg.
Alíz Kertész
Aliz Kertész (født 17. november 1935 i Budapest) var en ungarsk turner som deltok i de olympiske leker 1956 i Melbourne. Kertész ble olympisk mester i turn under Sommer-OL 1956 i Melbourne. Hun var med på det vinnende ungarske troppturnlaget, de andre turnerne var; Andrea Bodó, Erzsébet Gulyás, Ágnes Keleti, Olga Tass-Lemhényi og Margit Korondi. I damens lagkonkurranse i mangekamp kom Ungarn på andreplass.
Tom Ruud
Tom Ruud (født 1950) er en norsk næringslivsleder og sivilingeniør.
Ruud er utdannet sivilingeniør fra Norges tekniske høgskole i 1974. Han har også deltatt på topplederprogram på Wharton i USA.
Ruud startet sin karriere som salgskonsulent i IBM. Han har gjennom flere år opparbeidet erfaring fra styreverv og topplederstillinger i flere bransjer og i flere land. Han hatt lederstillinger i selskap som Umoe, Nordea, Kreditkassen, Aker Norcem og Kistefos. På slutten av 1990-tallet stod han sentralt i forhandlingene med Storebrand om Christiania-fusjonen (Kredittkassen).
Gluntan’s V
Gluntan's V er et musikkalbum utgitt av Gluntan i 1971.
Tom Ruud
Han har i tillegg vært styreleder eller styremedlem i et stort antall børsnoterte og privateide selskaper, både i Norge og internasjonalt, deriblant Storebrand, Orkla og Total E&P.
Skyting under Sommer-OL 1948
Skyting under Sommer-OL 1948. Under Sommer-OL 1948 i London var det fire øvelser på programmet. Alle var åpne både for menn og kvinner. Skytingen foregikk på Bisley Camp.
Tom Ruud
Familie
Han er sønn av Arthur Ruud som var formann i Norges Idrettsforbund og i Norges olympiske komité.
Skyting under Sommer-OL 1948
50 m pistol
Øvelsen samlet 50 deltagere fra 22 nasjoner.
300 m rifle, 3 stillinger
I denne øvelsen var det 36 deltagere fra 13 nasjoner.
Eli plass
Eli plass, også kjent som Lademoen park, er en park ved Lademoen i Trondheim, avgrenset av Mellomveien, Innherredsveien, Lademoen skole og Lademoen kirke.
Historie
Parken fikk sitt navn i 1903 og er oppkalt etter gården Eliplass (gnr 9, bnr 31) som lå i dette området og som blant annet hadde fungert som tingsted på 1700-tallet. I 1895 kjøpte Trondheim kommune hele eiendommen til tomt for oppføring av Lademoen skole, som i sin tur avløste Eliplass skole (1841–1895) med tilhold i hovedbygningen til Eliplass.
Ved regulering av gårdene Eliplass og Buran like etter århundreskiftet ble området som i dag utgjør parken foreslått regulert til kommunale formål som brannstasjon, bad og andre kommunale institusjoner. Politiker og redaktør Anders Buen (1864–1933) stod bak en kampanje som argumenterte for å bevare området som park for beboerne i Østbyen. Buen fikk igjennom sitt syn i kommunestyret med slagordet «Her skal park bli for Østbyens børn». Parken ble anlagt i perioden etter ferdigstillelsen av Lademoen kirke og ble åpnet i 1909. En steinbauta av Anders Buen, utformet av billedhuggeren Alessandro Tomaso Santi, ble bekostet av arbeiderorganisasjonene i Trøndelag og oppført vest i parken i 1938.
Parken ble rustet opp på 1980-tallet, hvor det blant annet ble etablert et amfi og avduket to bjørnskulpturer i bronse av billedhuggeren Karl Johan Flaathe. Eli plass ble ytterligere rustet opp i 2008 med nye gangveier, lekeplasser og belysning utformet av kunsterne Viel Bjerkeset Andersen og Are Røysamb.
Wells vannkraftverk
Operatør og eier er energiselskapet Brookfield Power.
6. serierunde i Eliteserien 2022
6. serierunde i Eliteserien i fotball for menn 2022 startet mandag 16. mai kl. 18:00 med sju kamper og avsluttet kl. 20:00 med oppgjøret mellom og  på Intility Arena i Oslo
Donghufolket
Dōnghú (pinyin; IFA: [tʊ́ŋ.xǔ]; forenklet kinesisk: 东胡, klassisk kinesisk og tradisjonell kinesisk: 東胡, Wade-Giles: Tung-hu, gammelkinesisk: Tôŋgâ), ordrett «de østlige utlendinger» eller «de østlige barbarer», var en konføderasjon av protomongolske eller paramongolske nomadiske stammer nordøst for Kina. De levde i det som i dag er det nordlige Hebei, det sørøstlige Indre Mongolia og de vestlige delene av Liaoning, Jilin og Heilongjiang langs Yanshanfjellene og fjellkjeden den store Khingan.
Dōnghú knyttes til den øvre Xiajiadiankulturen (1000–600 f.Kr.), en bronsealderkultur som utgikk fra bronsetradisjonen på de eurasiske steppene. Dōnghú er omtalt i kinesiske tekster i det 7. århundre f.Kr. under vår- og høstannalenes tid, og muligens så tidlig som i år 1043 f.Kr. under slutten av Shangdynastiet.
Konføderasjonen eksisterte frem til året 208 f.Kr. da den ble ødelagt av stammekonføderasjonen xiōngnú. Fra da av ble dōnghú delt opp i de to etniske gruppene wūhuán i Yanshanfjellene og xiānbēi i den store Khingan. Den sistnevnte gruppen ga senere opphav til khitanerne og mongolene.